Document ID: 31993R0929

ΚΑΝΟΝΙΣΜΟΣ (ΕΟΚ) αριθ. 929/93 ΤΟΥ ΣΥΜΒΟΥΛΙΟΥ της 19ης Απριλίου 1993 που ανοίγει για το έτος 1993 και με τρόπο αυτόνομο, μια έκτακτη ποσόστωση για εισαγωγή βοείων κρεάτων εκλεκτής ποιότητας, νωπών, διατηρημένων μα απλή ψύξη ή κατεψυγμένων των κωδικών ΣΟ 0201 και 0202, καθώς και των προϊόντων των κωδικών ΣΟ 0206 10 95 και 0206 29 91
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής,
τη γνώμη του Ευρωπαϊκού Κοινοβουλίου (1),
Εκτιμώντας:
ότι λόγω των μέχρι τούδε εισαγωγών βοείου κρέατος εκλεκτής ποιότητας και της ανάγκης εξαγωγών βοείου κρέατος κοινοτικής παραγωγής θα πρέπει να ανοιχθεί για το έτος 1993 και με τρόπο αυτόνομο έκτακτη κοινοτική δασμολογική ποσόστωση για την εισαγωγή 11 430 τόνων βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων των κωδικών ΣΟ 0201 και 0202, καθώς και προϊόντων των κωδικών ΣΟ 0206 10 95 και 0206 29 91 με δασμό 20 % και χωρίς εισφορά-
ότι στην περίπτωση υπέρβασης, λόγω παρατυπιών, των μεγίστων ποσοτήτων κρέατος εκλεκτής ποιότητας που εισάγονται με ευνοϊκούς όρους στο πλαίσιο των δασμολογικών ποσοστώσεων που άνοιξαν με τους κανονισμούς (ΕΟΚ) αριθ. 3668/91 του Συμβουλίου της 11ης Δεκεμβρίου 1991 για το άνοιγμα κοινοτικής δασμολογικής ποσόστωσης για βόεια κρέατα εκλεκτής ποιότητας νωπά, διατηρημένα με απλή ψύξη ή κατεψυγμένα, που υπάγονται στους κωδικούς ΣΟ 0201 και 0202 καθώς και για προϊόντα που υπάγονται στους κωδικούς ΣΟ 0206 10 95 και 0206 29 91 (1992) (2) και (ΕΟΚ) αριθ. 1158/92 του Συμβουλίου της 28ης Απριλίου 1992 που ανοίγει για το έτος 1992 και με τρόπο αυτόνομο μια έκτακτη ποσόστωση εισαγωγής βοείων κρεάτων εκλεκτής ποιότητας, νωπών, διατηρημένων με απλή ψύξη ή κατεψυγμένων των κωδικών ΣΟ 0201 και 0202, καθώς και προϊόντων των κωδικών 0206 10 95 και 0206 29 91 (3), πρέπει να προβλεφθεί η δυνατότητα να καταλογιστούν οι εν λόγω πλεονασματικές εισαγωγές στη συνολική ποσότητα που προβλέπεται από τον παρόντα κανονισμό-
ότι θα πρέπει να εξασφαλισθεί, κυρίως, η ισότιμη και συνεχής πρόσβαση όλων των ενδιαφερομένων επιχειρηματιών της Κοινότητας στην εν λόγω ποσόστωση καθώς και η εφαρμογή, χωρίς διακοπή, του ποσοστού που προβλέπεται για την ποσόστωση αυτή σε όλες τις εισαγωγές των εν λόγω προϊόντων σε όλα τα κράτη μέλη μέχρις εξαντλήσεως του προβλεπόμενου όγκου- ότι είναι προς τούτο σκόπιμο να εφαρμοστεί ένα σύστημα χρησιμοποιήσεως της κοινοτικής δασμολογικής ποσοστώσεως βασισμένο στην προσκόμιση ενός πιστοποιητικού αυθεντικότητας που θα εγγυάται τη φύση, την προέλευση και την καταγωγή των προϊόντων-
ότι οι λεπτομέρειες εφαρμογής των εν λόγω διατάξεων πρέπει να καθοριστούν σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του βοείου κρέατος (4),
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ανοίγεται για το 1993 έκτακτη δασμολογική ποσόστωση για βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα των κωδικών ΣΟ 0201 και 0202, καθώς και για προϊόντα των κωδικών 0206 10 95 και 0206 29 91.
Ο συνολικός όγκος της εν λόγω ποσοστώσεως ανέρχεται σε 11 430 τόνους εκφραζόμενους σε βάρος προϊόντος.
Ωστόσο, με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68, η Επιτροπή μπορεί να μειώσει την εν λόγω ποσόστωση εφόσον, μετά από παρατυπίες, έχουν εισαχθεί ποσότητες πέραν των προβλεπομένων στο πλαίσιο των κανονισμών (ΕΟΚ) αριθ. 3668/91 ή/και (ΕΟΚ) αριθ. 1158/92. Η μείωση αυτή καταλογίζεται στην συγκεκριμένη ποσότητα της τρίτης χώρας από την οποία προέρχονται τα εν λόγω κρέατα.
2. Στα πλαίσια της ποσοστώσεως που αναφέρεται στην παράγραφο 1, ο δασμός του κοινού δασμολογίου που εφαρμόζεται καθορίζεται σε 20 % και η εισφορά σε 0 %.
Άρθρο 2
Σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 καθορίζονται οι λεπτομέρειες εφαρμογής του παρόντος κανονισμού και ιδίως:
α) οι διατάξεις που εγγυώνται τη φύση, την προέλευση και την καταγωγή των προϊόντων-
β) οι διατάξεις σχετικά με την αναγνώριση του εγγράφου που επιτρέπει να εξακριβωθούν οι εγγυήσεις που προβλέπονται στο στοιχείο α).
Άρθρο 3
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 19 Απριλίου 1993.

Labels: 3
17